Slovenská asociácia pre štandardizáciu farmaceutických informácií

Slovenská asociácia pre štandardizáciu farmaceutických informácií, v skratke SASFI, bolo slovenské združenie, ktorého cieľom bola inovácia, štandardizácia a realizácia myšlienok na poli informatizácie zdravotníctva a farmácie s cieľom zavádzať všeobecne akceptované štandardy.

Základné strategické postupy SASFI v oblasti informatizácie a dátovej štandardizácie vyplývali z princípov eGovernmentu akceptovaných členskými štátmi EÚ ako aj z rozhodnutia Európskeho parlamentu v tejto oblasti.IDABC Opierali sa o závery medzinárodnej konferencie o efektivite, kvalite a spokojnosti klientov v zdravotníctve a sociálnej starostlivostiICEQ 2006 a o súbor minimálnych požiadaviek pre dátové štandardy ISO/IEC 11179.

 Dejiny 
SASFI bola založená v roku 2006. Jej členmi boli:
 Technická univerzita v Košiciach
 PHOENIX Zdravotnícke zásobovanie, a.s.
 INTERPHARM Slovakia, a.s.
 Erudis, s.r.o.
 ComorraPharm s.r.o.
 DataInPharm s.r.o.
 A.P.F. spol. s r.o.

 Ciele 
 Vytvoriť fórum pre výmenu názorov medzi subjektami súkromného a verejného sektoru pracujúcimi s farmaceutickými informáciami, ako sú lekári, lekárnici, výrobcovia a distribútori liekov, odborníci z oblasti IT, Štátny ústav pre kontrolu liečiv, Úrad verejného zdravotníctva SR, Ministerstvo zdravotníctva SR, Národné centrum zdravotníckych infomácií, Ústav štátnej kontroly veterinárnych biopreparátov a liečiv a pod.
 Analyzovať potreby a problémy praxe súvisiace s využívaním, spracovaním a poskytovaním farmaceutických a ďalších zdravotníckych informácií.
 Navrhovať systematické riešenia potrieb a problémov súvisiacich s používaním farmaceutických a ďalších zdravotníckych informácií.
 Iniciovať tvorbu a podieľať sa na posudzovaní štandardov pre zavádzanie jednotného elektronického a plne kompatibilného systému toku farmaceutických informácií v oblasti zdravotníctva.
 Podieľať sa na koncipovaní legislatívnych, edukačných, technických a iných opatrení v oblasti farmaceutických informácií.
 Spolupracovať v oblasti činnosti asociácie s ďalšími organizáciami a inštitúciami na Slovensku ako aj v zahraničí.

 Princípy eGovernmentu a IDABC 
 Služby občanom
 Efektívnosť
 Bezpečnosť
 Transparentnosť
 Prístupnosť
 Ochrana súkromia
 Viacúrovňová spolupráca
 Interoperabilita
 Používanie „Open Standards“
 Technologická a softvérová neutralita

 Súbor požiadaviek pre dátové štandardy podľa ICEQ 2006 
 Založený na národnom objektovom referenčnom modeli
 Aktuálny a jednoznačný tak v definíciách ako i v popisoch prvkov 
 Konzistený v terminológii a v jej používaní
 Úplný (v rámci zvolenej domény)
 Porozumenie dátovému obsahu 
 Prehľadný v časových radoch (historizácia vo verzii, platnosti a pod.)
 Verejne dostupný a otvorený
 Spravovaný nezávislou, odbornou pracovnou skupinou pod záštitou otvorenej asociácie
 Má zabezpečený manažment zmien
 Správca, autor, zdroje definícií, dokumentácia
 Harmonizovaný v rámci nadnárodných štandardov
 Jeho použitie v IS by nemalo byť záväzné

 Odporúčania SASFI 
 Garancia kvality zdravotníckych informácií 
Certifikát SASFI Certified má preukázať, že prevádzkovateľ webových stránok a prevádzkované strany spĺňajú základné pravidlá bezproblémového sprostredkovania vierohodných a verifikovaných informácií a bezpečného nakupovania tovaru a služieb informačnej spoločnosti. Tieto certifikačné pravidlá popisujú informácie a procesy, ktoré musí prevádzkovateľ zverejňovať a spĺňať pre udelenie certifikátu SASFI.

 Jednoznačná identifikácia produktov 
Na základe odporúčaní SASFI vznikla centrálna databáza sortimentu produktov distribuovaných do siete zdravotníckych zariadení pod názvom NobelPLUS, ktorá okrem registrovaných liekov a zdravotníckych pomôcok obsahuje aj informácie o výživových doplnkoch, kozmetických výrobkoch. V databáze NobelPLUS má každý produkt pridelený unikátny ADC Kód, ktorý jednoznačne identifikuje produkt kdekoľvek v liekovom reťazci. Súbor týchto kódov tvorí tzv. ADC ČÍSELNÍK (ADCC)ADC ČÍSELNÍK, elektronický číselník produktov distribuovaných do siete zdravotníckych zariadení na Slovensku, ktorý sa zavádza do jednotlivých distribučných spoločností ako nástroj efektívnej komunikácie medzi distribútorom a lekárňou.

 ADCNet. Framework 
SASFI vypracovala minimálny súbor prvkov a modulov pod názvom ADCNet. Framework, ktorý poskytuje základ pre spoločnú, od programovacieho jazyka nezávislú, vývojovú platformu pre tvorcov B2B (), B2C (''), G2P (), G2G (), G2B () modulov zdravotníckych informačných systémov. Rozhrania ADCNet. Framework sa umiestňujú v prezentačnej a aplikačnej vrstve OSI referenčného modelu. 

Definície súboru ADCNet. Framework tvoria:
 Metóda jednoznačnej identifikácie každej položky portfólia veľkododávateľa sortimentu lekárne (v skratke „VDSL“)  prideľovaním jednoznačných identifikačných ADC Kódov.
 Typ prideľovaných identifikačných kódov
 Metodika prideľovania identifikačných kódov.
 Správa identifikačných kódov a ďalších atribútov položiek sortimentu VDSL v ADCC.
 Definícia základných položiek ADCC.
 Autorizácia položiek ADCC štátnymi autoritami (ŠÚKL, ÚVZ SR , ÚŠKVBL ) a VDSL.
 Definícia automatizovaného príjmu objednávky (návratky).
 Definícia automatizovaného príjmu dodacích listov (dobropisov).
 Definícia automatizovaného príjmu zberných faktúr.
 Definícia automatizovaného príjmu odoziev uzla farmaceutického reťazca (v skratke „UFR“), na zaslanú objednávku.
 Definícia automatizovanej tvorby objednávky (návratky) 
 Definícia automatizovanej tvorby dodacích listov (dobropisov).
 Definícia automatizovanej tvorby zberných faktúr.
 Definícia automatizovanej tvorby odoziev.
 Definícia spôsobu prenosu objednávky, návratky, súboru odoziev, dodacieho listu, dobropisu a zbernej faktúry medzi  UFR.
 Definícia formátu: 
 objednávkového súboru UFR, 
 návratky UFR,
 súboru odoziev UFR
 dodacieho listu UFR, 
 dobropisu UFR,
 zbernej faktúry UFR.
 Správa pomocných číselníkov ADCC.
 Synchronizácia celého rozloženého systému cez webové služby ADCC pre všetky UFR, výrobcov zdravotníckych informačných systémov a štátnych inštitúcií.

 Externé odkazy 
 SASFI 

Kategória:Združenia
Kategória:Zdravotníctvo na Slovensku
Kategória:Organizácie na Slovensku